41 “Ntheetseng lo didimetse,* lona ditlhaketlhake;A ditšhaba di nne le maatla gape.A di atamele; go tswa foo di bue.+A re kopaneng re tle tshekong.2 Ke mang yo o tlhotlheleditseng mongwe go tswa kwa botlhabatsatsi,+A mmiletsa fa dinaong tsa Gagwe* ka tshiamo,Gore a mo neye ditšhabaLe gore a mo thuse go fenya dikgosi?+Ke mang yo o dirang gore di nne jaaka lerole fa pele ga tšhaka ya gagwe,Jaaka lotlhaka lo lo kgokgweediwang ke phefo fa pele ga bora jwa gagwe?3 O a ba latelela, a feta a sa kgorelediwe ke sepeMo ditselaneng tse dinao tsa gagwe di iseng di tsamaye mo go tsone.4 Ke mang yo o dirileng seno,A bitsa dikokomana go tswa kwa tshimologong?Nna Jehofa, ke nna Wa Ntlha;+Le mo go ba bofelo ga ke a fetoga.”+5 Ditlhaketlhake di bone se a se dirileng mme di tshogile.Dikhutlo tsa lefatshe di ne tsa simolola go roroma.Di a atamela di bo di tla.6 Mongwe le mongwe o thusa tsala ya gagweE bile o raya morwarraagwe a re: “Nonofa.”7 Ka jalo, mmetli o nonotsha mothudi wa tshipi;+Yo o papetlang ka hamore*O nonotsha yo o kokotelelang mo lentswetshiping.O bua jaana ka tiro ya go lomaganya: “E siame.”Go tswa foo, o kokotela setshwantsho seo ka dipekere gore se se ka sa wa.8 “Mme wena Iseraele, o motlhanka wa me,+Wena Jakobe, o motlhanka wa me yo ke mo tlhophileng,+Setlogolwana* sa ga Aborahame tsala ya me,+9 Wena, yo ke neng ka go tsaya kwa dikhutlong tsa lefatshe,+Le wena yo ke neng ka go bitsa go tswa kwa dikarolong tsa lone tse di kgakalakgakala.Ke ne ka go raya ka re, ‘O motlhanka wa me;+Ke go tlhophile; ga ke a go gana.+10 O se ka wa boifa, ka gonne ke na le wena.+O se ka wa tlhobaela, ka gonne ke Modimo wa gago.+Ke tla go nonotsha, ke tla go thusa,+Ruri ke tla go ngangatlela thata ka seatla sa me sa moja sa tshiamo.’11 Botlhe ba ba go galefelang ba tla tlhabiwa ke ditlhong e bile ba tla kokobediwa.+Ba ba lwang le wena ba tla dirwa ba e seng ba sepe e bile ba tla nyelela.+12 O tla batla batho ba ba lwang le wena, mme ga o kitla o ba bona;Batho ba ba tlhabanang le wena ba tla nna jaaka sengwe se se iseng se nne teng, ba tla fetoga lefelafela.+13 Gonne nna Jehofa, Modimo wa gago, ke tshwara seatla sa gago sa moja,Nna yo ke go rayang ke re, ‘O se ka wa boifa. Ke tla go thusa.’+14 O se ka wa boifa, wena Jakobe yo e leng seboko,*+Lona banna ba Iseraele, ke tla lo thusa,” go bua Jehofa, Morekolodi wa gago,+ Modimo yo o Boitshepo wa Iseraele.15 “Ke go dirile selei se se phothang,+Sedirisiwa se sesha se se phothang sa meno a a magalemabedi.O tla gataka dithaba o bo o di thubaganyaE bile o tla dira gore dithota di nne jaaka mmoko.16 O tla di olosa,Mme di tla tsewa ke phefo;Phefo ya matsubutsubu e tla di phatlalatsa.O tla itumela ka ntlha ya ga Jehofa,+E bile o tla ipelafatsa ka ntlha ya Modimo yo o Boitshepo wa Iseraele.”+17 “Batlhoki le bahumanegi ba batla metsi, mme ga a yo.Maleme a bone a omile ka ntlha ya lenyora.+Nna Jehofa, ke tla ba araba.+Nna Modimo wa Iseraele, ga nkitla ke ba latlha.+18 Ke tla dira gore dinoka di elele mo dithoteng tse di sa tlhogang sepe+Le metswedi e elele mo mabaleng.+Ke tla dira gore naga e fetoge mogobe wa metsi o o tletseng lotlhakaLe lefatshe le le se nang metsi le fetoge metswedi ya metsi.+19 Ke tla jala setlhare sa mosedara,Sa mokala, sa moretela le sa phaene mo sekakeng.+Ke tla jala setlhare sa mofira,Mmogo le setlharesetuba le mokuperese mo lebaleng le le sekaka,+20 Gore batho botlhe ba tle ba bone ba bo ba itseMme ba ele tlhoko ba bo ba tlhaloganyeGore seatla sa ga Jehofa se dirile seno,Le gore Modimo yo o Boitshepo wa Iseraele o bopile seno.”+21 Jehofa a re, “Tlisang kgang ya lona.”Kgosi ya ga Jakobe ya re, “Ntshang mabaka a lona.22 Ntshang bosupi mme lo re bolelele dilo tse di tlileng go direga.Re boleleleng dilo tsa nako e e fetileng,*Gore re tle re akanyetse kwa teng ka tsone* mme re itse diphelelo tsa tsone.Kgotsa re itsiseng dilo tse di tlang.+23 Re boleleleng se se tla diregang mo nakong e e tlang,Gore re tle re itse gore lo medimo.+Dirang sengwe, se ka tswa se le molemo kgotsa se le bosula,Gore re tle re gakgamale fa re se bona.+24 Ga lo na mosola,E bile se lo se fitlheletseng ke lefela.+Ope fela yo o lo tlhophang o makgapha.+25 Ke biditse mongwe go tswa kwa bokone, mme o tla tla,+Mongwe yo o tswang kwa botlhabatsatsi*+ yo o tla bitsang leina la me.O tla gataka babusi* jaaka e kete o gataka letsopa,+Jaaka mmopi wa letsopa yo o gatakang letsopa le le bongola.26 Ke mang yo o boletseng seno go tswa kwa tshimologong, gore re tle re itse,Kgotsa go tswa kwa dinakong tse di fetileng, gore re ka re, ‘O nepile’?+Eleruri, ga go na ope yo o itsisitseng seno.Ga go na ope yo o boletseng seno.Ga go na ope yo o utlwileng sepe go tswa mo go lona.”+27 Ke ne ka nna wa ntlha go raya Siona ke re: “Bona! Ke bano!”+Mme ke tla romela mongwe yo o tshotseng dikgang tse di molemo kwa Jerusalema.+28 Le fa go ntse jalo, ke ne ka nna ke lebile, mme go ne go se na ope;Go ne go se na ope mo gare ga bone yo o ka ba gakololang.Ke ne ka nna ka ba botsa mme go ne go se na ope yo o arabang.29 Botlhe ga ba na mosola.Ga ba kgone go fitlhelela sepe.Ditshwantsho* tsa bone tse di bopilweng ke phefo fela e bile ke lefela.+
tsn_Latn